ПРОТОКОЛ № 14 

от заседание на Комисия по анализ и отчитане степента на 
натовареност на органите на съдебната власт
към Висшия съдебен съвет

5 април 2016 г.
/вторник-14,30 часа/

	Днес, 5 април 2016 г. /вторник/ от 14,30 часа се проведе заседание на Комисия по анализ и отчитане степента на натовареност на органите на съдебната власт /Комисия по натовареност/ към ВСС, в състав:

					 ПРЕДСЕДАТЕЛ:КАЛИН КАЛПАКЧИЕВ
				  ЗАМ. ПРЕДСЕДАТЕЛ:ЕЛКА АТАНАСОВА

					          ЧЛЕНОВЕ:ГАЛИНА КАРАГЬОЗОВА
							        КАМЕН ИВАНОВ
							        МАРИЯ КУЗМАНОВА
						 	        МИЛКА ИТОВА
							        РУМЕН БОЕВ
							        РУМЕН ГЕОРГИЕВ
							        ЮЛИАНА КОЛЕВА
							        СОНЯ НАЙДЕНОВА

	Присъстват от администрацията на ВСС експертни сътрудници към комисията:
	Красимира Василева - началник о-л „ЮОДКВСС”, Румен Митев – началник отдел „САОД”  и Емилия Петкова –главен експерт в отдел „САОД”, д-я ИТСС”.

	След разисквания по предварително обявения дневен ред и допълнително постъпили материали, 

КОМИСИЯ ПО АНАЛИЗ И ОТЧИТАНЕ СТЕПЕНТА НА 
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

	- Предложение за възможността за прилагане разпоредбата на чл. 194 от ЗСВ в районните съдилища, съгласно решение на КАОСНОСВ по протокол № 13/29.03.2016 г., т. 7, като точка 7 от дневния ред.

	ПО ДНЕВНИЯ РЕД:	

	1. ОТНОСНО: Извлечение от протокол № 14/30.03.2016 г. от заседание на Комисия „Международна дейност” към ВСС относно предстоящата експертна мисия на ЕК за провеждане на среща с посланиците на държавите-членки на Европейския съюз (ЕС), Кралство Норвегия, Съединените американски щати и ръководителя на Представителството на Европейската комисия в Република България, която да се проведе на 11.04.2016 г. от 14,00 часа в сградата на ВСС.

КОМИСИЯ ПО АНАЛИЗ И ОТЧИТАНЕ СТЕПЕНТА НА 
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

	1.1. Приема за сведение извлечение от протокол № 14/30.03.2016 г. от заседание на Комисия „Международна дейност” към ВСС относно предстоящата експертна мисия на ЕК за провеждане на среща с посланиците на държавите-членки на Европейския съюз (ЕС), Кралство Норвегия, Съединените американски щати и ръководителя на Представителството на Европейската комисия в Република България, която да се проведе на 11.04.2016 г. от 14,00 часа в сградата на ВСС.
	1.2. Приема направеното от Комисия „Международна дейност” предложение за представяне на кратка презентация на английски език на Правилата за оценка на натовареността на съдиите и софтуера за измерване на работното натоварване.
	1.3. Презентацията да бъде представена на срещата от г-н Калин Калпакчиев-председател на КАОСНОСВ по отношение на Правилата за оценка на натовареността на съдиите и г-н Марин Кошутов-управител на „Смарт системс 2010” ЕООД, по отношение на софтуера за измерване на натовареността.
1.4. Изпраща решението на Комисия „Международна дейност”, за сведение.

	2. ОТНОСНО: Писмо изх.№А-01-256/30.03.2016 г. от Инспектората към Висшия съдебен съвет относно Правила за оценка на натовареността на съдиите, приети от ВСС с решение по протокол №62/16.12.2016 г., изменени и допълнени с решение по протокол № 15/24.03.2016 г. /вх.№ 11-12-092/30.03.2016 г./

	3. ОТНОСНО: Писмо изх.№ 304/30.03.2016 г. от Асоциация на българските административни съдии относно Правила за оценка на натовареността на съдиите, приети от ВСС с решение по протокол №62/16.12.2016 г., изменени и допълнени с решение по протокол № 15/24.03.2016 г. /вх.№ 97-00-045/30.03.2016 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА 
НАТОВАРЕНОСТ НА ОРГАНИТЕ НА ЪСДЕБНАТА ВЛАСТ 
РЕШИ:

	1. Шестмесечното действие на Правилата за оценка на натовареността на съдиите, считано от 01.04.2016 г. да бъде анализирано, с оглед постъпилите становища и резултатите от събраната информация и евентуална възможност за промяна, допълнение и усъвършенстването им.
	2. Изпраща писмен отговор до Инспектората към Висшия съдебен съвет и Асоциацията на българските административни съдии, съгласно направените уточнения в заседанието.

	4. ОТНОСНО: Извлечение от протокол № 14/30.03.2016 г. на Комисия „Международна дейност” към ВСС относно Правила за реда и организацията при извършване на писмени преводи за нуждите на Висшия съдебен съвет.

КОМИСИЯ ПО АНАЛИЗ И ОТЧИТАНЕ СТЕПЕНТА НА 
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ: 

	4.1. Приема за сведение извлечение от протокол № 14/30.03.2016 г. на Комисия „Международна дейност” към ВСС относно Правила за реда и организацията при извършване на писмени преводи за нуждите на Висшия съдебен съвет.

	5. ОТНОСНО: Писмо изх.№ 01-00-29/30.03.2016 г. от Иван Иванов-народен представител от парламентарната група на „БСП лява България” относно дейността на съдилищата от шуменски съдебен район. /вх.№ 94-00-089/31.03.2016 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА 
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

	5.1. Приема за сведение Писмо изх.№ 01-00-29/30.03.2016 г. от Иван Иванов-народен представител от парламентарната група на „БСП лява България” относно дейността на съдилищата от шуменски съдебен район. /вх.№ 94-00-089/31.03.2016 г./
	5.2. Изпраща писмен отговор до Иван Иванов-народен представител от парламентарната група на „БСП лява България” съгласно направените уточнения в заседанието.

	6. ОТНОСНО: Писмо изх.№ 9000537/04.04.2016 г. от Софийски районен съд относно предложения за мерки за преодоляване на свръхнатовареността и ефектите от нея в Софийския районен съд. /вх.№11-07-836/04.04.2016 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

	6.1. Приема за запознаване направените с писмо изх. № 9000537/04.04.2016 г. предложения за мерки за преодоляване на свръхнатовареността и ефектите от нея в Софийски районен съд.

	7. ОТНОСНО: Предложение за възможността за прилагане разпоредбата на чл. 194 от ЗСВ в районните съдилища, съгласно решение на КАОСНОСВ по протокол № 13/29.03.2016 г., т. 7.

КОМИСИЯ ПО АНАЛИЗ И ОТЧИТАНЕ СТЕПЕНТА НА 
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ: 

7.1. Предлага на Комисия по предложенията и атестирането да открие процедура по преместване по реда на чл. 194 от ЗСВ, като приема, че желаещите от нисконатоварените съдилища следва да бъдат пренасочвани към по-високо натоварените съдилища. В случай че няма желаещи за преместване по Апелативни райони следва Комисията по предложенията и атестирането да прецени към кои съдебни органи с натовареност над средната да бъдат пренасочени.
В Апелативен район София, съдилищата с под 30 дела месечно за разглеждане са:
- РС Белоградчик, РС Берковица, РС Ботевград, РС Дупница, РС Гоце Делчев, РС Костинброд, РС Мездра, РС Радомир, РС Петрич и РС Сандански.
Пренасочването следва да бъде към: Софийски районен съд, Районен съд-Перник и Районен съд-Враца.

В Апелативен район Пловдив съдилищата с под 30 дела месечно за разглеждане са:
- РС Карлово, РС Свиленград.
Пренасочването следва да бъде към: РС Казанлък, РС Стара Загора и РС Пловдив.

	В Апелативен район Бургас съдилищата с под 30 дела месечно за разглеждане са:	
	- РС Карнобат,  РС Поморие,
	Пренасочването следва да бъде към: РС Бургас и РС Несебър

	В Апелативен район Варна съдилищата с под 30 дела месечно за разглеждане са:
	- РС Балчик, РС Ген. Тошево, РС Девня, РС Каварна, РС Попово и РС Силистра.
	Пренасочването следва да бъде към: Варна и Нови пазар.

	В Апелативен район Велико Търново съдилищата с под 30 дела месечно за разглеждане са:
 	- РС Бяла, РС Г. Оряховица, РС Левски, РС Севлиево и РС Тетевен.
	Пренасочването следва да бъде към: РС Габрово и РС Русе.
	
	7.2. Предлага на КПА да бъде проведено съвместно заседание на комисиите /КПА и КАОСНОСВ/, като датата да бъде определена по преценка на Комисията по предложенията и атестирането.
	7.3. Изпраща решението на КПА, за сведение.

					ПРЕДСЕДАТЕЛ НА 
					 КАОСНОСВ:           /п/

								КАЛИН КАЛПАКЧИЕВ